Na podlagi četrtega odstavka 29. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

**I.**

Občina Markovci kupi nepremičnine za potrebe izgradnje kolesarske steze v **k.o. (404) Prvenci in** v **k.o. (403) Borovci** in sicer v okviru projekta **Gradnja regionalnih kolesarskih povezav za zagotavljanje trajnostne mobilnosti v Spodnjem Podravju, odsek 3 Ptuj – Markovci – Dornava – Gorišnica,** za kupnino v višini 4,20 EUR/m2, v kolikor gre za nepremičnine v območju kmetijskih zemljišč oz. v višini 25,70 EUR/m², v kolikor gre za nepremičnine v območju stavbnih zemljišč.

Seznam nepremičnin izhaja iz Excel tabele z dne 9. 6. 2020, ki je priloga tega sklepa.

**II.**

Občina bo plačala odškodnino 30-i dan od prejema notarsko overjenega aneksa k pogodbi na TRR račune prodajalcev. Sredstva so zagotovljena na proračunski postavki *1302264 Gradnja regionalnih kolesarskih povezav za ZTM v SP.*

Številka:

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obrazložitev**

Občina Markovci potrebuje nepremičnine, ki so navedene v Excel tabeli z dne 9. 6. 2020, ki je priloga tega sklepa, za potrebe kolesarske steze v okviru projekta Gradnja regionalnih kolesarskih povezav za zagotavljanje trajnostne mobilnosti v Spodnjem Podravju, odsek 3 Ptuj – Markovci – Dornava – Gorišnica.

V skladu s 44. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) se lahko nepremično premoženje, katerega lastnik postane samoupravna lokalna skupnost, pridobiva v takem obsegu in taki kakovosti, ki zagotavljata najboljše pogoje za izvrševanje nalog samoupravne lokalne skupnosti. Nepremično premoženje se ne pridobiva na zalogo.

Na podlagi določil Zakona o izvrševanju proračunov RS za leti 2018 in 2019 – ZIPRS1819 (Uradni list RS, št. 71/17, 13/18-ZJF-H, 83/18 in 19/19) bo občina prodajalcem plačala kupnino 30-i dan od prejema notarsko overjenega aneksa k pogodbi, s katerim se bo ugotovila končna površina posega in s tem končni znesek odškodnine.

Kupnina je določena na podlagi dogovora vseh treh občin (Ptuj, Markovci, Gorišnica) o poenotenju cene in je določena v višini 4,20 EUR/m2, v kolikor gre za nepremičnine v območju kmetijskih zemljišč oz. v višini 25,70 EUR/m², v kolikor gre za nepremičnine v območju stavbnih zemljišč. Območje lege izhaja iz veljavnega prostorskega načrta Občine Markovci oz. iz potrdila o namenski rabi zemljišča, ki jih bo občina pridobila po pravnomočno zaključenem postopku geodetske odmere.

Sredstva za nakup zemljišč so zagotovljena na proračunski postavki *1302264 Gradnja regionalnih kolesarskih povezav za ZTM v SP.*

Glede na navedeno predlagam Občinskemu svetu Občine Markovci, da predlog sklepa obravnava in sprejme.

 Milan Gabrovec, prof.

 župan